wannaphong/clean_thaiwikipedia huggingface dataset:
# พระที่นั่งปรีดีราชวโรทัย
พระที่นั่งปรีดีราชวโรทัย เป็นพระที่นั่งที่สร้างขึ้นในสมัยรัชกาลพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว

ประวัติ
พระที่นั่งองค์นี้อยู่ต่อเนื่องกับห้องเขียวในพระที่นั่งบรมราชสถิตยมโหฬารด้าน ทิศเหนือ จึงเรียกว่า "ห้องเขียวนอก" มีชานติดอยู่กับ "ห้องผักกาด" หรือพระที่นั่งดำรงสวัสดิอนัญวงศ์ เป็นที่สำหรับมหาดเล็กและข้าทูลละอองธุลีพระบาทฝ่ายหน้าเฝ้าฯ บางโอกาส
ห้องภายในพระที่นั่ง
ชั้นบนเป็นห้องพักผ่อนพระราชอิริอยาบถ ชั้นล่างเรียกว่า "ชั้นต่ำ" หรือเรียกว่า "ห้องช่างเขียน" เป็นที่รวบรวมช่างฝีมือประณีตของหลวงไว้เป็นอันมาก มีช่างเขียนลวดลายไทยและลายต่างประเทศ เช่น ช่างทอง ช่างปั้น ช่างกลึง ช่างแกะสลึก ช่างก่อเขา ช่างออกแบบเครื่องเพชร
# เรสเซิลเมเนีย 2
เรสเซิลมาเนีย ครั้งที่ 2 จัดในวันที่ 7 เมษายน ค.ศ. 1986 ในสหรัฐอเมริกา โดยมีจำนวนผู้เข้าชมในสนามทั้งสิ้น 40,085 คน เป็นการจัดขึ้นครั้งที่ของ เรสเซิลมาเนีย และ เป็นรายการจัดขึ้นครั้งที่ 3 ของรายการเพย์-เพอร์-วิว โดยครั้งนี้เป็นปีเดียวที่มีการจัดในสนามถึง 3 แห่ง ในวันเดียวกัน คือ Nassau Coliseum อยู่ที่ Uniondale, New York , Rosemont Horizon อยู่ที่ Rosemont, Illinois และ L.A. Sports Arena อยู่ที่ Los Angeles, California

เบื้องหลัง
ก่อนหน้านี้ คิง คอง บันดี้ ได้มีเรื่องกับ ฮัลค์ โฮแกน ในการชิงแชมป์โลก WWF ทำให้ต้องเจอกันในคึกเรสเซิลเมเนีย ครั้งที่ 2

การผลิต
ก่อนเริ่มเปิดศึกเรสเซิลมาเนีย ครั้งที่ 2 จะมีการร้องเพลง American beautiful ซึ่งร้องโดย เรย์ ชาร์ลส์
เรสเซิลมาเนีย ครั้งที่ 2 เป็นครั้งแรกและครั้งเดียวที่จัดขึ้นในวันจันทร์ 
เรสเซิลมาเนีย ถูกจัดเป็นรายการ เพย์-เพอร์-วิว เป็นครั้งแรก

ผลการปล้ำ / แมทช์การปล้ำ
#ผลการปล้ำที่ Nassau Coliseum แมทช์การปล้ำเวลา1พอล ออร์นดลอฟฟ์ เสมอ เดอะ แมคนิฟิเซนท์ มูราโค (พร้อมด้วย มิสเตอร์ ฟูจิ) โดยดับเบิลเคาท์เอ้าท์แมทช์ปล้ำเดี่ยว04:102แรนดี เซอเวจ (c) (พร้อมด้วย มิสส์ อีลิซาบิช) ชนะ จอร์ด สตีล.แมทช์ปล้ำเดี่ยว เพื่อชิงแชมป์อินเตอร์คอนติเนนทัล05:103แจ็ค โรเบิร์ท ชนะ จอร์ด เวล.แมทช์ปล้ำเดี่ยว03:154มิสเตอร์ที (พร้อมด้วย โจ ฟราชเซอร์ และ เดอะ ไฮทิ คิด) ชนะฟาล์ว รอดดี้ ไพเพอร์ (พร้อมด้วย บ็อบ ออร์ตัน และ ลูว ดูว่า)แมทช์ชกมวยเดี่ยว13:14#ผลการปล้ำที่ the Rosemont Horizonแมทช์การปล้ำเวลา5เดอะ ฟาบูหลุย์ส โมแลช (c) ชนะ เวลเวท แมคอินไทค์.แมทช์ปล้ำเดี่ยว เพื่อชิงแชมป์โลกหญิง WWF01:256Corporal Kirchner ชนะ Nikolai Volkoff (พร้อมด้วย Freddie Blassie).แฟลค แมทช์02:057André the Giant จับเหวี่ยง Bret Hart.เป็นคนสุดท้ายThe other participants included were: Jimbo Covert (NFL player - Chicago Bears), Pedro Morales, Tony Atlas, Ted Arcidi, Harvey Martin (Former NFL player - Dallas Cowboys), Danny Spivey, Hillbilly Jim, King Tonga, The Iron Sheik, Ernie Holmes (Former NFL player - Pittsburgh Steelers), B. Brian Blair, Jim Brunzell, Big John Studd, Bill Fralic (NFL player - Atlanta Falcons), Jim Neidhart, Russ Francis (NFL player - San Francisco 49ers), Bruno Sammartino, and William "Refrigerator" Perry (NFL player - Chicago Bears).แบทเทิลรอยัล 20 คน09:138The British Bulldogs (Davey Boy Smith และ The Dynamite Kid) (พร้อมด้วย Ozzy Osbourne และ Lou Albano) ชนะ The Dream Team (Greg Valentine และ Brutus Beefcake) (c) (พร้อมด้วย Johnny Valiant).แมทช์ปล้ำแทคทีม เพื่อชิงแชมป์แทกทีม WWF13:03#ผลการปล้ำที่ Los Angeles Memorial Sports Arenaแมทช์การปล้ำเวลา9Ricky Steamboat ชนะ Hercules Hernandez.แมทช์ปล้ำเดี่ยว07:2710Adrian Adonis (พร้อมด้วย Jimmy Hart) ชนะ Uncle Elmer.แมทช์ปล้ำเดี่ยว03:0111Terry Funk และ Hoss Funk (พร้อมด้วย Jimmy Hart) ชนะ The Junkyard Dog และ Tito Santana.แมทช์ปล้ำแทคทีม11:4212Hulk Hogan (c) ชนะ King Kong Bundy (พร้อมด้วย Bobby Heenan).แมทช์ปล้ำในกรงเหล็ก สตีล เคจ เพื่อชิงแชมป์ WWF10:15

ดูเพิ่ม
เรสเซิลมาเนีย
รายชื่อรายการเพย์-เพอร์-วิวของดับเบิลยูดับเบิลยูอี
# ทิลเดอะเวิลด์เอนส์
"ทิลเดอะเวิลด์เอนส์"  ต้นสังกัดของริทนีย์ ได้ปล่อยซิงเกิลออกมาเป็นซิงเกิลที่ 2 แต่ซิงเกิลนี้ ในวันที่ 4 กุมภาพันธ์ พ.ศ. 2554 ไม่แรงเท่าซิงเกิลที่ 1 ที่ทำได้ติดชาร์ตในบิลบอร์ดในวันแรกที่ปล่อยเพลง ซิงเกิลนี้เลยตกไปอยู่อันดับที่ 2 ในวันแรก และต่อมา ก็ตกลงไปอยู่ในอันดับที่ 20 เนื่องจากสภาพ มิวสิกวิดีโอ ซิงเกิลก่อนที่เธอทำให้ชาวแฟนๆผิดหวัง แล้วนำเธอไปเปรียบเทียบกับ เลดี้ กาก้า ซึ่ง เพลง Born This Way ของเธอและมิวสิกวิดีโอของเธอ มาแรงแซงอันดับ1ไปได้ แต่ทางต้นสังกัดเองก็พยายามให้สุดความสามารถ เพื่อให้ไม่ทำให้แฟนๆเพลงของเธอผิดหวัง

ต่อมาได้เปิดเอ็มวี ทิลเดอะเวิลด์เอนด์ส ขึ้นมาในวันที่ 6 เมษายน เวลา 15.00(ในไทย)

 รายชื่อเพลง 
 Digital download
 "Till the World Ends" - 3:58

 Digital download - remixes
 "Till the World Ends" - 3:58
 "Till the World Ends" (Bloody Beatroots Extended Remix) - 4:06
 "Till the World Ends" (White Sea Extended Club Remix) - 4:50
 "Till the World Ends" (Kik Klap Radio Remix) - 3:41
 "Till the World Ends" (Alex Suarez Radio Remix) - 3:56
 "Till the World Ends" (Friscia and Lamboy Club Remix) - 9:57
 "Till the World Ends" (Varsity Team Radio Remix) - 4:15
 "Till the World Ends" (Karmatronic Extended Club Remix) - 6:47

 German CD single
 "Till the World Ends" - 3:57
 "Till the World Ends" (Instrumental) - 3:57

 ชาร์ต 
 ชาร์ต (2011) อันดับสูงสุดออสเตรเลีย (ARIA)15นิวซีแลนด์ (RIANZ)10โปแลนด์ (ZPAV)1สกอตแลนด์ (The Official Charts Company)http://www.theofficialcharts.com/scottish-singles-chart/21เกาหลีใต้ (GAON) (International Chart)http://gaonchart.co.kr/main/section/search/list.gaon?Search_str=till+the+world+ends&x=0&y=0 4สวีเดน (Sverigetopplistan)9สหรัฐอเมริกา Billboard Hot 1003สหราชอาณาจักร Pop Songs12
# ซือเตินดาล
ซือเตินดาล  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,100 คน ตั้งอยู่ทางตะวันออกเฉียงใต้ของเคงก์ และมีพื้นที่ติดต่อกับอัส, มาสเมเคอเลิน, ลานาเกิน และบิลเซิน โดยซือเตินดาลห่างจากฮัสเซิลต์ซึ่งเป็นเมืองหลวงจังหวัด 16 กิโลเมตร พื้นที่ส่วนหนึ่งของซือเตินดาลเป็นเขตอุทยานแห่งชาติโฮเคอเกมเปิน

 แหล่งข้อมูลอื่น 

 เว็บไซต์อย่างเป็นทางการของซือเตินดาล
# พระครูวิหารกิจจานุการ (ปาน โสนนฺโท)
หลวงพ่อปาน ฉายา โสนนฺโท (16 กรกฎาคม พ.ศ. 2418 — 26 กรกฎาคม พ.ศ. 2481) เป็นพระเกจิอาจารย์ชื่อดังแห่งจังหวัดพระนครศรีอยุธยา ท่านเป็นเจ้าอาวาสวัดบางนมโครูปที่ 3 ดำรงตำแหน่งระหว่างปี พ.ศ. 2478 จนถึงปี พ.ศ. 2481 

ประวัติ
พระครูวิหารกิจจานุการ มีนามเดิมว่า ปาน สุทธาวงศ์ เกิดเมื่อวันที่ 16 กรกฎาคม พ.ศ. 2418 ตรงกับรัชกาลพระบาทสมเด็จพระจุลจอมเกล้าเจ้าอยู่หัว ณ บ้านตำบลบางนมโค อำเภอเสนา จังหวัดพระนครศรีอยุธยา เป็นบุตรของนายสะอาดและนางอิ่ม สุทธาวงศ์   ต่อมาในปี พ.ศ. 2439 ท่านได้อุปสมบทเป็นพระภิกษุ ณ พัทธสีมา วัดบางนมโค โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์จ้อย วัดบ้านแพน เป็นพระกรรมวาจาจารย์  พระอาจารย์อุ่ม วัดสุธาโภชน์ เป็นพระอนุสาวนาจารย์ ได้รับฉายาจากพระอุปัชฌาย์ว่า โสนนฺโท ต่อมาท่านได้ศึกษาและปฏิบัติธรรมอยู่กับหลวงพ่อสุ่นพอสมควรแล้ว จึงได้เดินทางไปศึกษาพระปริยัติธรรม ณ วัดสระเกศราชวรมหาวิหาร และวัดเจ้าเจ็ดใน เรียนแพทย์แผนโบราณจากวัดสังเวชฯ ศึกษาเพิ่มเติมกับหลวงพ่อเนียม และ หลวงพ่อโหน่ง อินฺทสุวณฺโณ อดีตเจ้าอาวาสวัดคลองมะดัน เรียนวิชาสร้างพระเครื่องดินจากชีปะขาว เรียนการปลุกเสกพระเครื่องและเป่ายันต์เกราะเพชรจากอาจารย์แจง สวรรคโลก ได้รับพระคาถาปัจเจกโพธิสัตว์มาจากครูผึ้ง ชาวนครศรีธรรมราช

หลังจากนั้น ท่านจึงได้มาอยู่ที่วัดบางนมโค และในวันที่ 6 พฤศจิกายน พ.ศ. 2474 จึงได้รับพระราชทานสมณศักดิ์เป็นพระครูสัญญาบัตรที่ พระครูวิหารกิจจานุการราชกิจจานุเบกษา, พระราชทานสัญญาบัตรสมณศักดิ์, หน้า 2929

กิจวัตรของท่านก็คือหลังจากท่านฉันภัตตาหารเพลแล้ว ท่านก็จะมาสงเคราะห์ชาวบ้าน ตลอดทั้งวัน และการทำน้ำมนต์เพื่อรักษาคนไข้ รวมทั้งผู้ที่ถูกกระทำคุณไสยด้วย 

หลวงพ่อปานมรณภาพเมื่อวันที่ 26 กรกฎาคม พ.ศ. 2481 ตรงกับรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 63 ปี พรรษา 42 เหลือแต่มรดกที่ล้ำค่า เช่น พระเครื่องดินเผา ผ้ายันต์เกราะเพชร ผ้ายันต์ชนิดต่าง ๆ และพระคาถาพระปัจเจกโพธิโปรดสัตว์ มอบให้แก่ศิษย์สืบไป ลูกศิษย์ของท่าน ที่สืบทอดวัดบางนมโคต่อจากท่านก็คือหลวงพ่อเล็ก เกสโร เจ้าอาวาสรูปที่ 4 ของวัดบางนมโค

ศิษยานุศิษย์สำคัญ
 พระราชพรหมยาน (วีระ ถาวโร) หรือหลวงพ่อฤๅษีลิงดำ เจ้าอาวาสวัดจันทาราม (ท่าซุง) จังหวัดอุทัยธานี
 หลวงปู่ฤๅษีลิงขาว (ช่อ อภินนฺโท) เจ้าอาวาสวัดฤกษ์บุญมี จังหวัดสุพรรณบุรี
 หลวงพ่อฤๅษีลิงเล็ก (บุญศรี อินทวณฺโณ) เจ้าอาวาสวัดใหม่ศรีสุทธาวาส จังหวัดนครสวรรค์
 พระมงคลวราจารย์ (เชิญ ปุญฺญสิริ) เจ้าอาวาสวัดโคกทอง จังหวัดพระนครศรีอยุธยา
# นาวาคาราบาว
นาวาคาราบาว เป็นคอนเสิร์ตใหญ่ครั้งหนึ่งของวงคาราบาว จัดขึ้นเมื่อเวลา 19.00 น. ของวันเสาร์ที่ 30 เมษายน พ.ศ. 2548 ณ.หอประชุมกองทัพเรือ ติดริมแม่น้ำเจ้าพระยา โดยคอนเสิร์ตครั้งนี้จัดโดย บริษัท สกาย-ไฮ เน็ตเวิร์ค จำกัด และคลื่น 106 Life F.M. โดยมีจุดประสงค์เพื่อนำรายได้ส่วนหนึ่งช่วยเหลือผู้ประสบภัยพิบัติจากเหตุการณ์คลื่นสึนามิถล่มภาคใต้เมื่อปลายปี พ.ศ. 2547 โดยคาราบาวที่เพิ่งออกอัลบั้มชุดที่ 24 สามัคคีประเทศไทย แสดงร่วมกับวงออเคสตร้าของกองดุริยางค์ทหารเรือ "ไลท์ ออเคสตร้า ราชนาวีไทย" ซึ่งคอนเซปต์ของคอนเสิร์ตครั้งนี้ คือ "ไลท์ ร็อก เลส ทอล์ค" จะเป็นการแสดงดนตรีในแบบเบา ๆ เป็นครั้งแรกของคาราบาว

งานแถลงข่าวคอนเสิร์ตมีขึ้นในวันที่ 28 มีนาคม ปีเดียวกัน ที่หอประชุมกองทัพเรือ  โดยที่ในครั้งนี้ เนาวรัตน์ พงษ์ไพบูลย์ ศิลปินแห่งชาติที่เคยร่วมงานกับคาราบาวมาแล้วหลายครั้ง ได้เขียนบทโคลงด้วยลายมือตนเองสำหรับคอนเสิร์ตครั้งนี้ โดยมีเนื้อหาว่าคอนเสิร์ต นาวา คาราบาว เพื่อช่วยเหลือผู้ประสบภัยสึนามิ จากสยามโซน

ซึ่งบทโคลงนี้ได้ถูกตีพิมพ์ลงในบัตรคอนเสิร์ต และนำเสนอด้วยการอ่านเป็นกาพย์เห่เรือด้วยเสียงของ เรือเอกณัฐวัฏ อร่ามเกลื้อ ผู้อ่านกาพย์เห่เรือในกระบวนพยุหยาตราชลมารค เป็นโหมโรงก่อนเข้าสู่การแสดงด้วย สำหรับบัตรคอนเสิร์ตจัดจำหน่ายที่ไทยทิคเก็ตมาสเตอร์ เริ่มจำหน่ายวันแรก 26 มีนาคม ปีเดียวกัน โดยเริ่มจำหน่ายล่วงหน้าที่คลื่น 106 Life F.M. ตั้งแต่วันที่ 25 มีนาคม ราคา 1,500, 2,000 และ 2,500 บาท

ในคอนเสิร์ตได้มีการบรรเลงบทเพลงพิเศษ คือ เจ้าตาก (บรรเลงโดย ไลท์ ออเคสตร้า ราชนาวีไทย) , วอลซ์นาวี ร้องโดย แอ๊ด , พรานทะเล ร้องโดย เล็ก และ เนวี่บลู โดย เทียรี่

ภายหลังคอนเสิร์ตได้มีการส่งมอบเงินรายได้จากการจัดให้แก่ ผู้บัญชาการทหารเรือ เป็นจำนวนเงินทั้งสิ้นถึง 1,000,000 บาท

 รายชื่อเพลง 
 เจ้าตาก (บรรเลง)
 วอลซ์นาวี 
 พรานทะเล
 เนวี่บลู
 ขวานไทยใจหนึ่งเดียว
 สามัคคีประเทศไทย
 เสพตาย ขายคุก
 วิหคพลัดถิ่น
 เรฟูจี
 ซับน้ำตาอันดามัน
 คนไทยไม่ทิ้งกัน
 ลูกรอ
 เชื่อในรัก
 ทะเลใจ
 รั้วทะเล
 เฒ่าทะเล
 กระถางดอกไม้ให้คุณ
 บางระจันวันเพ็ญ
 พระนเรศวรมหาราช
 ฤกษ์ดาวเทียม
 ผีเสื้อราตรี
 สวนจตุจักร
 บัวลอย
 เมด อิน ไทยแลนด์
# เรียว อิชิกาวะ
เรียว อิชิกาวะ  เป็นนักกอล์ฟอาชีพชาวญี่ปุ่น เจ้าของฉายา ฮานิกามิ โอจิ (Hanikami Ōji แปลว่า เจ้าชายขี้อาย)

อิชิกาวะเป็นชาวเมืองมัตสึบูชิ จังหวัดไซตามะ เริ่มมีชื่อเสียงตั้งแต่ปี 2007 ขณะนั้นเขาอายุ 15 ปี 8 เดือน ได้เป็นนักกีฬาอายุน้อยที่สุดที่ชนะเลิศในรายการกอล์ฟปกติของญี่ปุ่น  ในรายการมันชิงแวร์โอเพน  หลังสิ้นสุดรายการนั้น อิชิกาวะได้รับการจัดอันดับโลกอยู่ที่อันดับที่ 86  โดยยังไม่ได้ลงเล่นในระดับอาชีพ เขาเริ่มเล่นอาชีพในปีถัดมา  และเล่นในพีจีเอทัวร์ ในปี 2009

เมื่อวันที่ 30 มีนาคม ค.ศ. 2011 หลังเหตุแผ่นดินไหวและคลื่นสึนามิในญี่ปุ่น อิชิกาวะในวัย 19 ปี ประกาศว่าจะบริจาคเงินรายได้ทั้งหมดจากการแข่งขันกอล์ฟในปีนั้น เพื่อช่วยเหลือผู้ประสบภัย และจะบริจาคเงินส่วนตัวเพิ่ม 100,000 เยน (ประมาณ 35,000 บาท) ให้กับทุกหลุมที่เขาตีเบอร์ดีได้  เขาตั้งเป้าหมายว่าจะทำเงินรางวัลในปี 2011 เพื่อบริจาคทั้งหมดทั้งสิ้น 200 ล้านเยน
# อรพินท์ ไชยกาล
อรพินท์ ไชยกาล (6 พฤษภาคม พ.ศ. 2447 - 1 มกราคม พ.ศ. 2539) อดีตสมาชิกสภาผู้แทนราษฎรจังหวัดอุบลราชธานี เป็นสตรีที่ได้รับเลือกตั้งเป็นสมาชิกสภาผู้แทนราษฎรคนแรกของประเทศไทย  เคยรับราชการเป็นครูใหญ่โรงเรียนนารีนุกูล จังหวัดอุบลราชธานี

 ประวัติ 
อรพินท์ ไชยกาล (คุณิตะสิน) เป็นบุตรของนายแก้ว และนางคูณ คุณิตะสิน มีพี่น้อง 6 คน โดยนางอรพินท์เป็นคนที่ 5 สมรสกับเลียง ไชยกาล อดีตรัฐมนตรีว่าการกระทรวงยุติธรรม และหัวหน้าพรรคประชาชน มีบุตรธิดา 5 คน โดยอรพินท์ ไชยกาล ได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี เมื่อ พ.ศ. 2491ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรประเภทที่ ๑ เพิ่มแทนประเภทที่ ๒ นับเป็นสตรีคนแรกของประเทศไทยที่ได้รับเลือกตั้งเป็นสมาชิกสภาผู้แทนราษฎรSopchokchai, Orapin. Female Members of Parliament, Women's Political Participation at the National Level, Women's Political Participation in Thailand, TDRI Quarterly Review, Vol. 13, No. 4, December 1998, pp. 11-20Iwanaga, Kazuki. Women in Politics in Thailand, Working Paper No. 14, Centre for East and South-East Asian Studies, Lund University, Sweden, 2005

นางอรพินท์ ถึงแก่อนิจกรรมเมื่อวันที่ 1 มกราคม พ.ศ. 2539 สิริอายุ 91 ปี

 เครื่องราชอิสริยาภรณ์ 

 พ.ศ. 2532 - 80px เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ อันเป็นสิริยิ่งรามกีรติ ลูกเสือสดุดีชั้นพิเศษ เล่ม ๑๐๖ ตอน ๑๑๘ ง ฉบับพิเศษ ๒๘ กรกฎาคม พ.ศ. ๒๕๓๒ หน้า ๒
# พระครูวิมลคุณากร (ศุข เกสโร)
พระครูวิมลคุณากร หรือ หลวงปู่ศุข เกสโรหลวงปู่ศุข วัดปากคลองมะขามเฒ่า เกิด พ.ศ. 2390 ซึ่งตรงกับปลายรัชกาลของพระบาทสมเด็จพระนั่งเกล้าเจ้าอยู่หัวในวัยหนุ่มท่านเคยได้แต่งงานกับหญิงสาวจนมีบุตรด้วยกันหนึ่งคน

 อุปสมบท 
เมื่ออายุได้ 22 ปี ท่านได้ตัดสินใจอุปสมบทเพื่อทดแทนบุญคุณบิดามารดา ณ พัทธสีมาวัดโพธิ์ทองล่าง จังหวัดนนทบุรี โดยมีพระอธิการเชย จันทสิริ เจ้าอาวาส เป็นพระอุปัชฌาย์ และท่านก็จำพรรษาอยู่ที่นี้ หลวงปู่ศุข ท่านได้อยู่ปรนนิบัติอาจารย์ซึ่งเป็นพระที่เคร่งครัดในด้านวิปัสสนา จึงได้ศึกษาพระธรรมวินัยและเรียนวิปัสสนากรรมฐาน ตลอดจนเวทมนตร์คาถา ต่อมาท่านได้กราบลาพระอุปัชฌาย์มาจำพรรษาอยู่ที่วัดสามง่าม ปทุมวัน เพื่อศึกษาพระปริยัติธรรมเพิ่มเติม และย้ายมาจำพรรษาอยู่ที่วัดชนะสงครามราชวรมหาวิหาร บางลำพู ณ ที่นี่ท่านได้พบกับหลวงพ่อเงิน พุทฺธโชติ วัดบางคลาน จังหวัดพิจิตร ได้ศึกษาวิชาต่าง ๆ ร่วมกันท่านทั้งสองจึงมีความสนิทสนมกันเป็นพิเศษ

 ย้ายมาจำพรรษาอยู่ที่ชัยนาท 
ต่อมาเมื่อ พ.ศ. 2435 ท่านได้ธุดงธ์เข้าเขตชัยนาทมาจำพรรษาอยู่ที่วัดปากคลองมะขามเฒ่าซึ่งเป็นบ้านเกิดของท่าน ท่านได้บูรณะซ่อมแซมเสนาสนะที่ชำรุดทรุดโทรมขึ้นมาใหม่ ชาวบ้านต่างพากันเลื่อมใสศรัทธาในวัตรปฏิบัติและพระเวทวิทยาคมของท่าน ท่านได้ศิษย์เอกคือพระเจ้าบรมวงศ์เธอ กรมหลวงชุมพรเขตอุดมศักดิ์ โดยได้ถ่ายทอดวิชาอาคมต่าง ๆ ให้พระองค์จนหมด รวมถึงมีตำนานเกี่ยวกับกรมหลวงชุมพรเขตรอุดมศักดิ์ที่ได้นำผ้าเจียดจากหลวงปู่ศุขไปแจกให้แก่ทหารเรือ เพื่อทำการทดลองอาคม โดยมียัง หาญทะเล ซึ่งเป็นทหารคนสำคัญ เป็นผู้รับอาสาทดลองเจนจบ ยิ่งสุมล. (ตุลาคม 2553). ๑๓๐ ปี ไม่มีวันตาย พลเรือเอกพระบรมวงศ์เธอ กรมหลวงชุมพรเขตอุดมศักดิ์. สำนักพิมพ์ DK พับลิชิ่ง. ISBN 978-616-7327-07-5. หน้า 87-90

 มรณภาพ 
หลวงปู่ศุขมรณภาพเมื่อวันที่ 23 ธันวาคม พ.ศ. 2466 ตรงกับปลายรัชกาลของพระบาทสมเด็จพระมงกุฎเกล้าเจ้าอยู่หัว สิริอายุได้ 76 ปี นับพรรษาได้ 54 พรรษา

 ศิษย์ที่มีชื่อเสียง 
 พระไพโรจน์วุฒาจารย์ (รุ่ง ติสฺสโร) จ.สมุทรสาคร
 พระครูสังวรกิตติคุณ (เอีย กิตฺติโก) จ.ปราจีนบุรี
 พระครูชุ่ม พุทฺธสโร วัดราชคาม จ.ราชบุรี
 พระครูใบฎีกาบุญยัง คงฺคสโร วัดหนองน้อย 
 พระมงคลวิสุทธิ์ (สุภา กนฺตสีโล)
 พระเจ้าบรมวงศ์เธอ กรมหลวงชุมพรเขตอุดมศักดิ์
 พระครูสมุห์พุฒ ธมฺมิโก (เตชธโร) 
 หลวงพ่อหน่าย (วัดบ้านแจ้ง) จ.พระนครศรีอยุธยา
# โรงเรียนบ้านโป่งแดง
โรงเรียนบ้านโป่งแดง (อักษรย่อ ป.ด.) ตั้งอยู่หมู่ที่ 12 บ้านโป่งแดงใหม่ ตำบลทรายขาว  อำเภอพาน จังหวัดเชียงราย เป็นโรงเรียนรัฐบาลที่ก่อตั้งขึ้นเมื่อวันที่ 14 ธันวาคม พ.ศ. 2470 ปัจจุบันมีการเรียนการสอนในระดับก่อนประถมศึกษา  ระดับประถมศึกษา และระดับมัธยมศึกษาตอนต้น

 ประวัติ 
โรงเรียนบ้านโป่งแดงได้เริ่มก่อตั้งขึ้นเมื่อ พ.ศ. 2470 ตั้งอยู่หมู่ที่ 4 บ้านหนองผักจิก ตำบลทรายขาว อำเภอพาน จังหวัดเชียงราย ด้วยเงินหนุนการศึกษาประชาบาล กระทรวงศึกษาธิการ มีนายมา ลือโขง เป็นครูใหญ่ พ.ศ. 2476 ได้ย้ายโรงเรียนจากบ้านหนองผักจิก มาตั้งหมู่ที่ 5 บ้านห้วยทรายขาว มีนายประวัติ รักษาการในตำแหน่งครูใหญ่ พ.ศ. 2494 ได้ย้ายโรงเรียนจากบ้านห้วยทรายขาว มาตั้งที่หมู่ที่ 8 บ้านโป่งแดง ตำบลทรายขาว

โรงเรียนบ้านโป่งแดง (แม่หนาดประชานุกูล) ในปัจจุบันนี้ถือได้ว่าเริ่มก่อตั้งอย่างถาวรขึ้นเมื่อปี พ.ศ. 2494 โดยประชาชนกรรมการการศึกษาได้ร่วมกันบริจาควัสดุอุปกรณ์ก่อสร้างอาคารเรียน โดยมีนายชโลม คชเสนีย์ เป็นครูใหญ่คนแรก พ.ศ. 2538 นายพิศัณย์ ลือชัย ดำรงตำแหน่งอาจารย์ใหญ่ ได้ทำเรื่องขออนุญาตตัดคำว่า แม่หนาดประชานุกูล ออกไป คงเหลือไว้แต่คำว่า โรงเรียนบ้านโป่งแดง

ปัจจุบันโรงเรียนบ้านโป่งแดงตั้งอยู่หมู่ที่ 12 บ้านโป่งแดงใหม่ ตำบลทรายขาว อำเภอพาน จังหวัดเชียงราย เปิดทำการสอน 3 ระดับ คือระดับก่อนประถมศึกษา  ระดับประถมศึกษา และระดับมัธยมศึกษาตอนต้น (โรงเรียนขยายโอกาสทางการศึกษา พ.ศ. 2537)

 อาคารและสถานที่  
อาคารบริหาร เป็นอาคาร 1 ชั้น ประกอบด้วย ห้องอำนวยการ ห้องธุรการ และห้องบริหารงานของโรงเรียน
อาคารเรียนมัธยมศึกษา เป็นอาคาร 2 ชั้น เป็นอาคารประจำของนักเรียนชั้นมัธยมศึกษาปีที่ 1 ชั้นมัธยมศึกษาปีที่ 2 และชั้นมัธยมศึกษาปีที่ 3 มีห้องที่สำคัญ ได้แก่ ห้องแนะแนว ห้องประชาสัมพันธ์ ห้องสมุด ศูนย์ปฏิบัติการคอมพิวเตอร์  และศูนย์ปฏิบัติการทางวิทยาศาสตร์
อาคารเรียนประถมศึกษาตอนปลาย เป็นอาคาร 1 ชั้น เป็นอาคารประจำของนักเรียนชั้นประถมศึกษาปีที่ 5  และชั้นประถมศึกษาปีที่ 6 มีห้องที่สำคัญ ได้แก่  ห้องประชุม 
อาคารเรียนประถมศึกษาตอนต้น เป็นอาคาร 1 ชั้น เป็นอาคารประจำของนักเรียนชั้นประถมศึกษาปีที่ 1 ชั้นประถมศึกษาปีที่ 2 ชั้นประถมศึกษาปีที่ 3 และชั้นประถมศึกษาปีที่ 4
อาคารเรียนอนุบาล เป็นอาคาร 1 ชั้น เป็นอาคารประจำของนักเรียนชั้นอนุบาล 1 และชั้นอนุบาล 2
โรงอาหาร
อาคารส่งเสริมสุขภาพ
พิพิธภัณฑ์บ้านไทลื้อ เป็นสถานที่จัดแสดงข้าวของเครื่องใช้ต่างๆของชุมชนชาวไทลื้อบ้านโป่งแดงและเก็บรวบรวมโบราณวัตถุบางส่วนที่ขุดค้นจากเตาเผาโป่งแดง
อาคารศาลาไทลื้อ เป็นอาคารที่ใช้จัดกิจกรรมต่างๆ และเป็นที่ประดิษฐานพญามังรายมหาราช

 แหล่งข้อมูลอื่น 
 โรงเรียนบ้านโป่งแดง
# คิส! คิส! คิส!
คิส! คิส! คิส!  เป็นชื่อของซิงเกิลลำดับที่ 3 ของวงโบโน่! ภายใต้การกำกับของ เฮลโล! โปรเจกต์  เพลง คิส! คิส! คิส! นั้น จะถูกนำไปใช้เป็นเพลงปิดลำดับที่ 3 ในอนิเมะเรื่อง คาแรคเตอร์ผู้พิทักษ์ และเพลง มินนะ ไดซุกิ หน้าบี จะถูกนำไปใช้เป็นเพลงเปิด ลำดับ 2 ในอนิเมะเรื่อง คาแรคเตอร์ผู้พิทักษ์ เช่นกัน ในมิวสิกวิดีโอของเพลงนี้นั้น ถ่ายทำโดยใช้คอนเซปต์การใช้ชีวิตในโรงเรียน ซิงเกิลดังกล่าวออกวางจำหน่ายเมื่อ 14 พฤษภาคม พ.ศ. 2551 ในญี่ปุ่นภายใต้การผลิตของ Pony Canyon ซึ่งมีสองรูปแบบคือ รูปแบบธรรมดา (PCCA.70215) และ รูปแบบลิมิต (PCCA.02672) ซึ่งในรูปแบบธรรมดานั้นจะมาพร้อมกับซีดีเพลงธรรมดา แต่ถ้าเป็นรูปแบบลิมิตในแพ็คเกจจะมี สเปเชี่ยล ดีวีดี มาพร้อมกับ ซีเรียล นัมเบอร์การ์ด ซึ่งใช้ร่วมกับ โปโมชันนอล ดรอว์ และ โบโน่! เทรดดิ้งการ์ด ส่วน Single V นั้นออกวางจำหน่ายเมื่อ 18 มิถุนายน พ.ศ. 2551 ซิงเกิลนี่ไต่อันดับโอริกอนชาร์ตประจำสัปดาห์สูงสุดลำดับที่ 4 หกสัปดาห์ติดต่อกัน

 ลำดับเพลง 
 ซีดี 

 ดีวีดี ลิมิต 

 Single V 

 การแสดงสด 
 15 พฤษภาคม พ.ศ. 2551 - Music Japan
 16 พฤษภาคม พ.ศ. 2551 - Music Fighter

 ลำดับในโอริกอนชาร์ต และ ยอดขาย (ซิงเกิล ซีดี) 
รายวันรายสัปดาห์ยอดขาย2436,675

 ลำดับในโอริกอนชาร์ต และ ยอดขาย (ซิงเกิล วี) 
รายวันรายสัปดาห์ยอดขาย686,445
 รายการอ้างอิง
# ฟอซซี
ฟอซซี  เป็นวงดนตรีประเภทฮาร์ดร็อคของสหรัฐที่เกิดขึ้นในซานอันโตนิโอ, เท็กซัสในปี 1999 นักร้องนำ คริส เจอริโค (ชื่อจริงคริส เออร์วิน), ผู้ซึ่งเป็นนักมวยปล้ำมืออาชีพอยู่ในฟลอริดา วงดนตรีประกอบด้วย คริส เจอริโค พร้อมกับสมาชิกของสตักโมโจ (Stuck Mojo) รวมทั้งริช เวิร์ด (Rich Ward), ชอน เดลเซิน (Sean Delson) และแฟรงก์ ฟอนต์เซียร์ (Frank Fontsere)

 ผลงานเพลงอัลบั้ม 

สูตดิโอ อัลบั้ม
 Fozzy (2000)
 Happenstance (2002)
 All That Remains (2005)
 Chasing the Grail (2010)
 Sin and Bones (2012)
 Do You Wanna Start a War? (2014)
อัลบั้มร้องสด
 Remains Alive (2005)

เดมโม อัลบั้ม
Unreleased Rarities and Demos (2007)

 เพลงอัลบั้ม 
Eat the Rich (2000)
Balls to the Wall (2002)
With the Fire (2002)
To Kill a Stranger (2002)
Enemy (2005)
It's a Lie (2006)
Metal Gods (2007)
Martyr No More (2009)
Let The Madness Begin (2009)
Broken Soul (2010)
# หมาจิ้งจอกเฟนเนก
หมาจิ้งจอกเฟนเนก หรือ หมาจิ้งจอกทะเลทราย  เป็นหมาจิ้งจอกชนิดหนึ่ง  มีชื่อวิทยาศาสตร์ว่า Vulpes zerda อยู่ในวงศ์สุนัข (Canidae) 

หมาจิ้งจอกเฟนเนกเป็นหมาจิ้งจอกขนาดเล็ก ถือได้ว่าเป็นสัตว์ในวงศ์สุนัขที่มีขนาดเล็กที่สุดในโลก เนื่องจากขนาดเมื่อโตเต็มที่แล้ว มีน้ำหนักเฉลี่ยเพียง 1.75 กิโลกรัมสำหรับตัวผู้ และ 1.25 กิโลกรัมสำหรับตัวเมีย ซึ่งถือได้ว่าเล็กกว่าสุนัขบ้านเสียอีก นับได้ว่ามีขนาดน้ำหนักตัวใกล้เคียงกับชิวาวา ซึ่งเป็นสุนัขขนาดเล็ก  และมีความยาวลำตัวประมาณ 24-40 เซนติเมตร มีความยาวหาง 8 นิ้ว 

มีขนสีน้ำตาลเหลืองตลอดทั้งตัว ดวงตาสีดำ มีจุดเด่นที่เห็นได้ชัดเจนคือ ใบหูที่ยาวมาก บางตัวอาจยาวได้ถึง 15 เซนติเมตร คล้ายกับหมาจิ้งจอกหูค้างคาว (Otocyon megalotis) ซึ่งถือได้ว่าเป็นหมาจิ้งจอกขนาดเล็กเช่นกัน แต่มีขนาดใหญ่กว่า

หมาจิ้งจอกเฟนเนกมีถิ่นกระจายพันธุ์อยู่ทางตอนเหนือของทวีปแอฟริกา โดยอาศัยอยู่ในทะเลทราย มีพฤติกรรมรวมกันเป็นฝูงขนาดเล็ก หากินในเวลากลางคืน โดยมีอาหารหลักคือ แมลงชนิดต่าง ๆ ด้วยการขุดคุ้ยจากการฟังเสียงจากใบหูที่มีขนาดใหญ่ นอกจากนั้นแล้วยังสามารถกินสัตว์ที่มีขนาดเล็ก, ไข่นก และผลไม้ได้อีกด้วย กระนั้นหมาจิ้งจอกเฟนเนกก็ยังตกเป็นเหยื่อของสัตว์กินเนื้อที่มีขนาดใหญ่กว่าได้อีกด้วย  แต่ด้วยสภาพร่างกายที่เหมาะกับการอาศัยอยู่ในทะเลทราย ทำให้สามารถเอาตัวรอดได้ โดยขนที่อุ้งเท้าจะหนาสำหรับใช้เดินบนพื้นทรายที่ร้อนระอุได้  ขนสีน้ำตาลเหมือนสีของทรายของช่วยให้อำพรางตัวได้ในทะเลทราย นอกจากนี้แล้วยังหนาต่างจากสัตว์ที่อยู่ในทะเลทรายจำพวกอื่น ๆ โดยขนจะทำหน้าที่สะท้อนความร้อนจากแสงแดดในเวลากลางวันออกไป ส่วนตอนกลางคืนก็ทำหน้าที่สะสมความอบอุ่นไว้เพื่อต่อสู้กับความหนาวเย็น เนื่องจากเป็นสัตว์ที่หากินในเวลากลางคืนมารู้จักเฟนเน็คฟ็อกซ์กันเถอะ ขยายพันธุ์ด้วยการตั้งท้องนานครั้งละ 2 เดือน  เข้าสู่วัยเจริญพันธุ์เมื่ออายุได้ 9 เดือน โดยจะตกลูกปีละครั้ง เป็นสัตว์ที่มีคู่ตัวเดียวตลอดชีวิต ตัวผู้จะดุร้ายและหวงคู่ อีกทั้งทำหน้าที่คอยหาอาหารให้ตัวเมียตลอดเวลาช่วงที่ตั้งท้องและให้นม ตกลูกครั้งละ 2-4 ตัวจากไทยรัฐ

ลักษณะนิสัยของหมาจิ้งจอกเฟนเนก

มักจะมีลักษณะนิสัยเหมือนสุนัขผสมกับแมว บางเวลาชอบอยู่สันโดษ บางเวลาก็จะมีความกระตือรือร้นเหมือนสุนัข และความซุกซนก็จะคงอยู่ไปในทุกๆช่วงของอายุ และมักจะชอบอยู่รวมกันเป็นฝูงประมาณ 10 ตัว

คำว่า "เฟนเนก" นั้น มาจากภาษาอาหรับคำว่า "ثعلب" (fanak) หมายถึง "หมาจิ้งจอก" ส่วนชื่อชนิดทางวิทยาศาตร์คำว่า zerda มาจากภาษากรีกคำว่า xeros ซึ่งหมายถึง "ความแห้ง" อันหมายถึงสภาพของสถานที่อยู่อาศัยนั่นเอง

ด้วยรูปลักษณ์ที่น่ารัก และมีขนาดเล็ก จึงทำให้หมาจิ้งจอกเฟนเนกกลายเป็นสัตว์เลี้ยงชนิดหนึ่งของมนุษย์ เช่นเดียวกับ สัตว์เลี้ยงเพื่อความเพลิดเพลินชนิดอื่น ๆ  นอกจากนี้แล้ว ยังเป็นฉายาของทีมฟุตบอลทีมชาติแอลจีเรียอีกด้วย โดยเรียกเป็นภาษาฝรั่งเศสว่า Les Fennecs หมายถึง "หมาจิ้งจอกทะเลทราย"Algeria national football team The Desert Foxes
# พรรคนำไทย
พรรคนำไทย เป็นพรรคการเมืองไทยที่ก่อตั้งขึ้นในปี พ.ศ. 2537 โดย อำนวย วีรวรรณ เป็นหัวหน้าพรรค มีหม่อมราชวงศ์เกษมสโมสร เกษมศรี เป็นรองหัวหน้าพรรคและเลขาธิการพรรคประกาศสำนักงานนายทะเบียนพรรคการเมือง เรื่อง การจดทะเบียนพรรคการเมือง (พรรคนำไทย)ราชกิจจานุเบกษา เล่ม 111 ตอนพิเศษที่ 46ง วันที่ 17 ตุลาคม 2537 รวมทั้งมีแกนนำคนสำคัญอีกจำนวนมาก อาทิ เถลิง ธำรงนาวาสวัสดิ์, ประสงค์ สุขุม และหม่อมหลวงอโณทัย ชุมสาย เป็นต้น

ต่อมาในปี พ.ศ. 2538 ได้มีสมาชิกย้ายเข้ามาสังกัดอีกจำนวนมาก อาทิเช่น ประสงค์ สุ่นศิริ, วินัย สมพงษ์, อดิศร เพียงเกษ, อาจอง ชุมสาย ณ อยุธยา, ศรชัย มนตริวัต, วิวรรธนไชย ณ กาฬสินธุ์, หม่อมราชวงศ์สุขุมพันธุ์ บริพัตร, อำนวย ยศสุข, กุเทพ ใสกระจ่าง, วิสาร เตชะธีราวัฒน์, สมชาย เพศประเสริฐ, นายแพทย์อุดมศิลป์ ศรีแสงนามประกาศสำนักงานนายทะเบียนพรรคการเมือง เรื่อง พรรคนำไทยเปลี่ยนแปลงคณะกรรมการบริหารพรรคราชกิจจานุเบกษา เล่ม 112 ตอนที่ 56ง วันที่ 13 กรกฎาคม 2538, วีระกานต์ มุสิกพงศ์ และศิริโชค โสภา

 บทบาททางการเมือง 
พรรคนำไทย ได้เข้าร่วมรัฐบาลหลังการเลือกตั้งในปี พ.ศ. 2538 ซึ่งพรรคนำไทยได้ที่นั่งในสภา จำนวน 18 ที่นั่ง เข้าร่วมรัฐบาลของนายบรรหาร ศิลปอาชา โดยมีสมาชิกพรรคได้รับแต่งตั้งเป็นรัฐมนตรี จำนวน 3 คน คือ อำนวย วีรวรรณ เป็นรองนายกรัฐมนตรี ม.ร.ว.เกษมสโมสร เกษมศรี เป็นรัฐมนตรีว่าการกระทรวงการต่างประเทศ และ พลตรี ศรชัย มนตริวัต เป็นรัฐมนตรีช่วยว่าการกระทรวงมหาดไทย

 การเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้ง2538    18 ร่วมรัฐบาล อำนวย วีรวรรณ

 การเลือกตั้งผู้ว่าราชการกรุงเทพมหานคร 
 การเลือกตั้ง ผู้สมัคร คะแนนเสียงทั้งหมด สัดส่วนคะแนนเสียง ผลการเลือกตั้ง2539 สมิตร สมิทธินันท์ 616   พ่ายแพ้

 ยุบเลิกพรรค 
กระทั่งในเดือนกันยายน พ.ศ. 2540 ศาลฎีกาได้มีคำสั่ง ที่ 5409/2540 ลงวันที่ 12 กันยายน 2540 ให้ยุบเลิกพรรคนำไทย เนื่องจากไม่ส่งสมาชิกสมัครรับเลือกตั้งเป็นสมาชิกสภาผู้แทนราษฎร ในการเลือกตั้งทั่วไป เมื่อวันที่ 17 พฤศจิกายน 2539 ตาม พรบ.พรรคการเมือง พ.ศ. 2524ประกาศนายทะเบียนพรรคการเมือง เรื่อง การยุบเลิกพรรค พรรคนำไทยราชกิจจานุเบกษา เล่ม 115 ตอนที่ 23ง วันที่ 19 มีนาคม 2541

โดยสมาชิกส่วนมากของพรรคได้ย้ายไปสังกัด พรรคความหวังใหม่

 การจัดตั้งพรรคนำไทย พ.ศ. 2545 
พรรคนำไทย ได้มีการจดทะเบียนตั้งพรรคเป็นครั้งที่ 2 ขึ้นเมื่อวันที่ 12 มีนาคม พ.ศ. 2545 โดยมีว่าที่ร้อยโทปัญญา ชัยรัตนพาณิชย์ ดำรงตำแหน่งหัวหน้าพรรค ส่วนเลขาธิการพรรค คือ นายทวีลาภ ชมะนันทน์ แต่พรรคฯ ไม่ได้มีการดำเนินงานกิจกรรมทางการเมือง จนเป็นเหตุให้ศาลรัฐธรรมนูญ มีคำสั่งยุบพรรคนำไทย เมื่อวันที่ 5 พฤศจิกายน  พ.ศ. 2545

การดำเนินการจัดตั้งพรรคฯ ในครั้งที่ 2 ไม่ได้มีส่วนเกี่ยวข้องกับพรรคนำไทย ที่นำโดย ดร.อำนวย วีรวรรณ แต่อย่างใด
# ชาราฎา อิมราพร
ชาราฎา อิมราพร (ชื่อเล่น: พิกเล็ต) เกิดเมื่อวันเสาร์ที่ 8 กรกฎาคม พ.ศ. 2538 เป็นอดีตสมาชิกชูการ์ อายส์ สำเร็จการศึกษาที่ระดับมัธยมศึกษาจาก โรงเรียนสารสาสน์วิเทศรังสิต และระดับอุดมศึกษาจาก คณะนิเทศศาสตร์ สาขาศิลปะการแสดง มหาวิทยาลัยกรุงเทพ หลักสูตรนานาชาติ 

 ผลงาน 
 ละครโทรทัศน์ 
ปี พ.ศ.เรื่องออกอากาศรับบท2559อตีตาช่อง 7 เอชดีวิมาลา / วีวี่

 ละครเวที 
ปี พ.ศ.เรื่องรับบท2558ขอให้เหมือนเดิม สุนทราภรณ์ เดอะมิวสิคัลเดือน

 เพลง 
 มินิอัลบั้ม 
 Sugar Eyes (พ.ศ. 2554)

 ซิงเกิล 
ปี พ.ศ.เพลงพ.ศ. 2553Sugar EyesFall in loveพ.ศ. 2554ได้ใกล้ชิดพ.ศ. 2555สายตายาวพ.ศ. 2556ไม่สมมติถ้าเธอฟังเพลงนี้...แสดงว่า

 พิธีกร 
 โสภาพลาซ่า - ช่อง 7 เอชดี

 การประกวด 
 Idol : siam center (s'club talent boys & girls 2008 เข้ารอบ 20 คนสุดท้าย) (แพรวา)